काबुल। अफगानिस्तान में सोमवार को तीसरा आतंकी हमला हुआ है और इस बार मदरसा स्टूडेंट इस नासूर का शिकार हुए हैं। अफगानिस्तान के दक्षिणी कंधार में कार में विस्फोट होने से 11 स्टूडेंट्स की मौत और 16 जख्मी हो गए हैं। कंधार पुलिस के मुताबिक, यह विस्फोट हाजी अब्दुल्ला गांव में सुबह 11 बजे हुआ है। इस विस्फोट में 5 रोमेनियाई सैनिक भी घायल हुए हैं। अफगानिस्तान में दिन का यह तीसरा आत्मघाती हमला है। इससे पहले सुबह करीब 8 बजे दो सुसाइड अटैक में 29 लोगों की जान गई है और 40 से ज्यादा जख्मी हुए हैं।